**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 3 ครั้งที่ 1 ประจำปี พ.ศ. 2564**

**วันที่ 13 กันยายน 2564 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
 **ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 123456789101112 | ร.ต.ต.วีระชัย จำปาหาร นางสมศรี สระทองนายคำแปลง ศรีบัวนายเสริมศักดิ์ ราชติกานายทองพันธ์ ศรีบุญจันทร์นายศุกลวัฒน์ ภูจันหานายประสิทธิ์ คำภูษานายสมบัติ ภูมิรินทร์นายบุญศิล อิงภูนายสัมนัก ปัสสะนายมานพ นามปัญญานายวุฒิชัย เชยชมศรี | ประธานสภาเทศบาลตำบลโพนรองประธานสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัวเสริมศักดิ์ ราชติกา ทองพันธ์ ศรีบุญจันทร์ศุกลวัฒน์ ภูจันหาประสิทธิ์ คำภูษา สมบัติ ภูมิรินทร์ บุญศิล อิงภูสัมนัก ปัสสะมานพ นามปัญญาวุฒิชัย เชยชมศรี |

 **ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 123456789101112131415 | นายนิพนธ์ อิงภูนายทองมี สระทองนายพนมศิลา ศรีบัวนายปิยะวัชร์ สระทอง นายทรัพย์ เกษาพรมนางณฐอร การถักนายสมพงษ์ สุริโยนางสาวสุกัญญา กำจรนายองอาจ ประสารพันธ์นางสุจรรยา ทิพย์มณีนางสาวภัทราพร โพนะทานางสาวสุปราณี อ่อนรัชชานางสาวกัลยา แท่นจันทร์นางสาววนิดา ดุลนีย์นางสาวปภาวรินท์ ภูมิสาตร์ | นายกเทศมนตรีตำบลโพนรองนายกเทศมนตรีตำบลโพนรองนายกเทศมนตรีตำบลโพนเลขานุการนายกเทศมนตรีตำบลโพนที่ปรึกษานายกเทศมนตรีตำบลโพนปลัดเทศบาลตำบลโพน รองปลัดเทศบาลตำบลโพนหัวหน้าสำนักปลัดผู้อำนวยการกองช่างผู้อำนวยการกองสาธารณสุขหัวหน้าฝ่ายอำนวยการหัวหน้าฝ่ายบริหารงานคลังหัวหน้าฝ่ายบริหารงานสาธารณสุขนักวิชาการศึกษาชำนาญการเจ้าพนักงานธุรการชำนาญงาน | นิพนธ์ อิงภูทองมี สระทอง พนมศิลา ศรีบัวปิยะวัชร์ สระทอง ทรัพย์ เกษาพรม ณฐอร การถักสมพงษ์ สุริโยสุกัญญา กำจรองอาจ ประสารพันธ์สุจรรยา ทิพย์มณีภัทราพร โพนะทาสุปราณี อ่อนรัชชากัลยา แท่นจันทร์วนิดา ดุลนีย์ ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพนครั้งแรก เมื่อวันที่ 7 พฤษภาคม 2564 ซึ่งที่ประชุมสภาเทศบาลตำบลโพน มีมติในการ กำหนดการประชุม สมัยประชุมสามัญ สมัยที่ 3 ครั้งที่ 1 ประจำปี พ.ศ. 2564 ในวันที่ 1 กันยายน 2564 ถึงวันที่ 30 กันยายน 2564 โดยมีกำหนดไม่เกิน 30 วันนั้น เพื่อให้การดำเนินกิจการต่าง ๆ เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาล ตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 3 ครั้งที่ 1 ประจำปี พ.ศ. 2564 ในวันที่ 13 กันยายน 2564 เวลา 09.00 น. เป็นต้นไป ณ ห้องประชุมสภาเทศบาลตำบล โพน

ร.ต.ต.วีระชัย จำปาหาร เมื่อที่ประชุมพร้อมแล้ว ผมขอเปิดการประชุมสภาเทศบาลตำบลโพน ประธานสภา ฯ สมัยประชุมสามัญ สมัยที่ 3 ครั้งที่ 1 ประจำปี พ.ศ. 2564 วันที่ 13 กันยายน 2564

ระเบียบวาระที่ 1 เรื่องที่ประธานจะแจ้งต่อที่ประชุม

ร.ต.ต.วีระชัย จำปาหาร 1. ขอขอบคุณ จากการที่ได้รับประสานจากท่านเลขานุการประธานสภา ฯ นายกเทศมนตรี ในการขอใช้รถยนต์พร้อมคนขับรถในการ รับ – ส่ง สมาชิกสภาเทศบาล ไปรับการฉีดวัคซีนที่โรงพยาบาลคำม่วง 2. รายงานการปฏิบัติหน้าที่ของคณะกรรมการสภาวิสามัญ สืบเนื่องจากว่า ฝ่ายบริหารมีนโยบายในด้านการบริหารองค์กร ส่งเสริม สนับสนุน และเปิดโอกาสให้ประชาชน เข้ามามีส่วนร่วมในการ บริหารงานทุกมิติ โดยกำหนดช่องทางสื่อสารกับประชาชน การรับทราบ ปัญหา การรับฟังข้อเสนอแนะ หรือรับฟังข้อคิดเห็น ให้เป็นไปอย่าง มีประสิทธิภาพ รวมถึงให้ประชาชน หรือตัวแทนของกลุ่มองค์กรต่าง ๆ เข้ามามีส่วนร่วมในการบริหารงานทั้งฝ่ายบริหาร และฝ่ายนิติบัญญัติ ทั้งในรูปแบบของคณะกรรมการ คณะกรรมการวิสามัญ หรือการเข้าร่วม ประชุม ร่วมกับคณะกรรมการในชุดต่าง ๆ เพื่อเสนอแนะและรับฟัง ความคิดเห็น จึงได้แต่งตั้งคณะกรรมการวิสามัญ ประกอบกับ ระเบียบ กระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 ซึ่งท่านเลขานุการสภา ฯ ได้เรียกประชุมคณะกรรมการชุดต่าง ๆ แล้ว ในการนี้ ขอให้ท่านเลขานุการสภา ฯ ได้รายงานการปฏิบัติหน้าที่ ของคณะกรรมการสภาวิสามัญ ให้ที่ประชุมทราบ เชิญครับ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ ตามที่ท่านประธานสภา ฯ ได้นำเรียนหลักการที่มีการแต่งตั้งคณะกรรมการสภาวิสามัญ ซึ่งสภาเทศบาลตำบลโพน ในคราวประชุมสมัยสามัญที่ 2 ครั้งที่ 1 เมื่อวันที่ 13 สิงหาคม 2564 และครั้งที่ 2 เมื่อวันที่ 20 สิงหาคม 2564 ได้มีมติแต่งตั้งคณะกรรมการสภาเทศบาลวิสามัญ เพื่อช่วยเหลือ และประสานการปฏิบัติงาน ตามภารกิจของส่วนราชการ ซึ่งเป็นการ ดำเนินการ ตามข้อ 103 (2) แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 โดยคณะกรรมการสภาเทศบาลวิสามัญ เพื่อช่วยเหลือและประสานการปฏิบัติงานตามภารกิจของส่วนราชการ

 ชุดที่ 1 ประกอบด้วย 1) นายเสริมศักดิ์ ราชติกา 2) นายสัมนัก ปัสสะ 3) นายศุกลวัฒน์ ภูจันหา 4) นายวุฒิชัย เชยชมศรี 5) นายทองมี สระทอง 6) นายจันทา พันภู และ 7) นายอุดม หาระทา มีหน้าที่รับผิดชอบกองช่างและกองสาธารณสุข ฯ ซึ่งคณะกรรมการได้มีการประชุมครั้งแรก เมื่อวันที่ 25 สิงหาคม 2564 ในการประชุมครั้งนี้ ที่ประชุมได้มีมติเลือก นายทองมี สระทอง เป็นประธาน ฯ นายสัมนัก ปัสสะ เป็นเลขานุการ และมอบหมายให้ นายสมพงษ์ สุริโย เป็นผู้ช่วยเลขานุการ ได้มีประเด็นหารือในวาระอื่น ๆ เรื่องการปรับปรุงซ่อมแซมผิวจราจรถนน คสล. บริเวณท่อระบายน้ำ ถนนนาคหกแขน โดยที่ประชุมเห็นควรให้มีการเร่งปรับปรุงซ่อมแซม ให้แล้วเสร็จโดยเร็ว ควรแยกดำเนินการกับประเด็นการเปลี่ยนเส้นทางน้ำ เพราะจะทำให้ล่าช้าในการดำเนินการและอาจทำผิวจราจรเสียหาย มากกว่าเดิม ส่งผลให้เกิดอุบัติเหตุสร้างความเสียหายแก่ชีวิตและทรัพย์สิน ของประชาชนได้

 ชุดที่ 2 ประกอบด้วย 1) นายทองพันธ์ ศรีบุญจันทร์ 2) นายบุญศิล อิงภู 3) นางสมศรี สระทอง 4) นายประสิทธิ์ คำภูษา 5) นายปิยะวัชร์ สระทอง 6) นายประวิทย์ วงศ์เจริญ และ 7) นายทองสุข คะมิชม มีหน้าที่รับผิดชอบกองคลังและกองการศึกษา ซึ่งคณะกรรมการ ได้มีการประชุมครั้งแรกเมื่อวันที่ 2 กันยายน 2564 ในการประชุม ครั้งนี้ ที่ประชุมได้มีมติเลือก นายประวิทย์ วงศ์เจริญ เป็นประธาน ฯ และเลือก นายปิยะวัชร์ สระทอง เป็นเลขานุการ ได้มีประเด็นหารือ ในวาระอื่น ๆ เกี่ยวกับเรื่องกิจกรรมการเลี้ยงปู่ โดยที่ประชุมเห็นว่า กิจกรรมการเลี้ยงปู่เป็นกิจกรรมการสร้างขวัญกำลังใจก่อนฤดูกาลทำนา ตามจารีตของชาวผู้ไทยบ้านโพน โดยมีการจัดในวันขึ้นเก้าค่ำเดือนหก เป็นประจำทุกปีตั้งแต่ตั้งชุมชนบ้านโพนมา ประกอบกับในปัจจุบัน พิธีการในการสักการะบูชาเจ้าปู่ก็มีแนวทางและวิธีการที่เปลี่ยนไป ดังนั้น เพื่อให้การรักษาจารีตอันดีงามของชาวผู้ไทยบ้านโพน ให้คงอยู่สืบไป จึงขอเสนอให้ถือเป็นกิจกรรมที่ควรได้รับการสนับสนุนงบประมาณ ในการดำเนินกิจกรรมเหมือนกับงานบุญประเพณีอื่น ๆ และให้มีการ ประชุมชาวบ้านและผู้นำชุมชนตลอดจนผู้มีส่วนเกี่ยวข้อง ทั้งนี้ เพื่อปรึกษาหารือในการทบทวนและกำหนดขั้นตอน หลักปฏิบัติ หรือข้อห้ามและวิธีการในการสักการะเจ้าปู่ให้เป็นแนวทางเดียวกัน

 ชุดที่ 3 ประกอบด้วย 1) ร.ต.ต.วีระชัย จำปาหาร 2) นายมานพ นามปัญญา 3) นายพนมศิลา ศรีบัว 4) นายคำแปลง ศรีบัว 5) นายสมบัติ ภูมิรินทร์ 6) นายหนูเกณฑ์ ศรีบัว 7) นายวินัย พันธะรี มีหน้าที่รับผิดชอบสำนักปลัด ซึ่งคณะกรรมการได้มีการประชุม ครั้งแรกเมื่อ วันที่ 3 กันยายน 2564 ในการประชุมครั้งนี้ ที่ประชุม ได้มีมติเลือก นายคำแปลง ศรีบัว เป็นประธาน ฯ และเลือก นายมานพ นามปัญญา เป็นเลขานุการ ได้มีประเด็นหารือในวาระอื่น ๆ เกี่ยวกับเรื่องการกำกับดูแลการใช้รถยนต์ส่วนกลางของเทศบาล โดยที่ประชุมเห็นว่า เทศบาลมีรถหลายชนิดหลายประเภท มีการใช้งาน ที่หลากหลาย ทั้งเพื่อการปฏิบัติงานและเพื่อบริการประชาชน จึงมีความ เสี่ยงในการใช้งาน โดยเฉพาะรถกระเช้าซึ่งมีการใช้งาน ทั้งเพื่อการ ปฏิบัติงานซ่อมบำรุงไฟสาธารณะ ใช้เพื่อการบริการประชาชนในการ ปีนป่ายที่สูง เพื่อการซ่อมแซมสิ่งปลูกสร้างและการตัดแต่งกิ่งไม้ซึ่งเป็นงาน ที่มีความเสี่ยง โดยการให้บริการดังกล่าวยังไม่มีระเบียบรองรับที่ชัดเจน ดังนั้นที่ประชุมจึงเห็นควรให้มีการกำหนดระเบียบในการใช้รถให้ชัดเจน

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 2 ครั้งที่ 2 ประจำปี พ.ศ. 2564 เมื่อวันที่ 20 สิงหาคม 2564

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในฐานะที่ผม เป็นคณะกรรมการตรวจรายงานการประชุม ได้ตรวจสอบแล้ว ในการประชุมครั้งที่แล้ว มีความถูกต้อง ครบถ้วน

ร.ต.ต.วีระชัย จำปาหาร - ท่านใดมีความคิดเห็นเพิ่มเติมก็ขอให้เสนอได้ ประธานสภา ฯ

 - ถ้าไม่มีก็ขอมติในที่ประชุมว่า รับรองรายงานการประชุมสภาเทศบาล ตำบลโพน สมัยประชุมสามัญ สมัยที่ 2 ครั้งที่ 2 เมื่อวันที่ 20 สิงหาคม 2564 หรือไม่

**ที่ประชุม มีมติรับรองเป็นเอกฉันท์**

ร.ต.ต.วีระชัย จำปาหาร ขอเชิญ รองประธานสภา ฯ สมศรี สระทอง มาทำหน้าที่ประธานในที่ประธานสภา ฯ ประชุม

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

 *5.1 การโอนงบประมาณรายจ่าย*

 เรื่อง การโอนงบประมาณรายจ่ายของสำนักปลัด

นางสมศรี สระทอง ขอเชิญคณะผู้บริหารหรือผู้แทนเสนอญัตติ รองประธานสภา ฯ ปฏิบัติหน้าที่แทนประธานสภาฯ

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าสำนักปลัด ราชการ และผู้เข้าร่วมประชุมทุกท่านค่ะ สำนักปลัด มีความประสงค์โอน งบประมาณไปตั้งจ่ายรายการใหม่ ในการดำเนินการจัดชื้อครุภัณฑ์ สำนักงาน รวมเป็นเงินทั้งสิ้น 10,0๐๐.- บาท

 โอนลดจาก แผนงานบริหารงานทั่วไป งานบริหารทั่วไป งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการอื่น รายการค่าใช้จ่ายในการเดินทางไปราชการ ตั้งไว้ 200,000.- บาท งบประมาณคงเหลือก่อนโอน 152,884.- บาท โอนลดไป จำนวน 10,000.- บาท งบประมาณคงเหลือหลังโอน 142,884.- บาท

 โอนเพิ่ม เพื่อตั้งจ่ายรายการใหม่

 - แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน รายการจัดชื้อเครื่องสแกน ลายนิ้วมือ เป็นเครื่องบันทึกเวลาการทำงานด้วยลายนิ้วมือ ทำงานใน รูปแบบ standalone ทำงานได้ 2 แบบ คือ การสแกนลายนิ้วมือ และการกดรหัสผ่าน จำนวน 2 เครื่อง ๆ ละ 5,000.- บาท เป็นเงิน 10,000.- บาท

 โดยการเสนอขอโอนงบประมาณครั้งนี้ เป็นไปตามระเบียบ กระทรวงมหาดไทย ว่าด้วยวิธีการงบประมาณขององค์กรปกครองส่วน ท้องถิ่น พ.ศ. 2541 หมวด 4 ข้อ 27 ที่ระบุว่า “การโอนเงิน งบประมาณรายจ่ายในหมวด ค่าครุภัณฑ์ ที่ดินและสิ่งก่อสร้าง ที่ทำให้ ลักษณะปริมาณ คุณภาพเปลี่ยน หรือโอนไปตั้งจ่ายเป็นรายการใหม่ให้ เป็นอำนาจอนุมัติของสภาท้องถิ่น”

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ ขออนุญาตเรียนถามเหตุผล ความจำเป็นในการจัดซื้อเครื่องสแกนลายนิ้วมือครับ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการ และผู้เข้าร่วมประชุมทุกท่านครับ เหตุผลความจำเป็นในการ จัดซื้อเครื่องสแกนลายนิ้วมือ เป็นนโยบายของผู้บริหาร ซึ่งให้เป็น มาตรการและแนวทางเดียวกันของพนักงานเจ้าหน้าที่ และเพื่อให้ ตรงต่อเวลาในการปฏิบัติงาน ก็เลยเสนอเครื่องสแกนลายนิ้วมือ เพื่อเป็นการพัฒนาทางด้านบุคลากรด้วย โดยใช้งบประมาณ โอนลดจาก แผนงานบริหารงานทั่วไป งานบริหารทั่วไป งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการอื่น รายการค่าใช้จ่ายในการเดินทางไปราชการ จำนวน 2 เครื่อง ๆ ละ 5,000.- บาท เป็นจำนวนเงิน 10,000.- บาท จึงขอเสนอสภา เทศบาลตำบลโพน ได้พิจารณาอนุมัติการโอนงบประมาณครั้งนี้ครับ

นางสมศรี สระทอง มีสมาชิกสภา ฯ ท่านใดจะสอบถามหรือแสดงความคิดเห็นหรือไม่ รองประธานสภา ฯ ถ้าไม่มีก็ขอมติเห็นชอบการโอนงบประมาณรายจ่ายของสำนักปลัด ปฏิบัติหน้าที่แทนประธานสภาฯ ตามรายการดังกล่าวข้างต้น

**มติที่ประชุม เห็นชอบเป็นเอกฉันท์**

 เรื่อง การโอนงบประมาณรายจ่ายของกองสาธารณสุข ฯ

นางสมศรี สระทอง ขอเชิญคณะผู้บริหารหรือผู้แทนเสนอญัตติ รองประธานสภา ฯ ปฏิบัติหน้าที่แทนประธานสภาฯ

นางสุจรรยา ทิพย์มณี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผอ.กองสาธารณสุข ฯ ราชการ และผู้เข้าร่วมประชุมทุกท่านค่ะ กองสาธารณสุขและสิ่งแวดล้อม มีความประสงค์โอนงบประมาณเพิ่มเติม ตามแผนงานพัฒนาท้องถิ่น ประจำปี ๒๕๖4 เพื่อตั้งจ่ายรายการใหม่ ในการดำเนินการจัดชื้อ ครุภัณฑ์ยานพาหนะและขนส่ง (รถบรรทุกขยะ) รวมเป็นเงินทั้งสิ้น ๒,400,0๐๐.- บาท

 โอนลดจาก

 1. แผนงานงบกลาง งานงบกลาง ประเภทเงินสงเคราะห์เบี้ย ยังชีพ รายการเบี้ยยังชีพผู้สูงอายุ ตั้งไว้ 6,399,600.- บาท งบประมาณคงเหลือก่อนโอน 944,200.- บาท โอนลดไปจำนวน 400,000.- บาท

 2. แผนงานบริหารงานทั่วไป งานบริหารงานทั่วไป หมวดเงินเดือนฝ่ายการเมือง ประเภทเงินเดือนนายก/รองนายกเทศมนตรี ตั้งไว้ 695,550.- บาท คงเหลือ 153,323.- บาท โอนลดไปจำนวน 90,000.- บาท 3. แผนงานบริหารงานทั่วไป งานบริหารงานทั่วไป หมวดเงินเดือนฝ่ายการเมือง ประเภทค่าตอบแทนประจำตำแหน่ง นายก/รองนายกเทศมนตรี ตั้งไว้ 120,000.- บาท คงเหลือ 77,614.- บาท โอนลดไปจำนวน 50,000.- บาท 4. แผนงานบริหารงานทั่วไป งานบริหารงานทั่วไป หมวดเงินเดือนฝ่ายการเมือง ประเภทเงินค่าตอบแทนพิเศษ นายก/รองนายกเทศมนตรี ตั้งไว้ 120,000.- บาท คงเหลือ 77,614.- บาท โอนลดไปจำนวน 50,000.- บาท 5. แผนงานบริหารงานทั่วไป งานบริหารงานทั่วไป หมวดเงินเดือนฝ่ายประจำ ประเภทเงินเดือนฝ่ายประจำ ตั้งไว้ 5,014,320.- บาท คงเหลือ 823,488.39 บาท โอนลดไป จำนวน 400,000.- บาท 6. แผนงานบริหารงานทั่วไป งานบริหารงานคลัง หมวดเงินเดือนฝ่ายประจำ ประเภทเงินเดือนฝ่ายประจำ ตั้งไว้ 1,678,080.- บาท คงเหลือ 390,020.- บาท โอนลดไปจำนวน 250,000.- บาท 7. แผนงานเคหะและชุมชน งานบริหารงานทั่วไปเกี่ยวกับเคหะ และชุมชน หมวดเงินเดือนฝ่ายประจำ ประเภทเงินเดือนฝ่ายประจำ ตั้งไว้ 1,332,360.- บาท คงเหลือ 213,010.- บาท โอนลดไป จำนวน 100,000.- บาท 8. แผนงานการศาสนาวัฒนธรรมและนันทนาการ งานศาสนา และวัฒนธรรมท้องถิ่น งบดำเนินงาน หมวดค่าใช้สอย ประเภทรายจ่าย เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น รายการโครงการส่งเสริมการท่องเที่ยว ตั้งไว้ 500,000.- บาท คงเหลือ 516,230.- บาท โอนลดไปจำนวน 510,000.- บาท 9. แผนงานการศาสนาวัฒนธรรมและนันทนาการ งานศาสนา และวัฒนธรรมท้องถิ่น งบเงินอุดหนุน หมวดเงินอุดหนุน ประเภทอุดหนุนกิจกรรมสภาวัฒนธรรม รายการโครงการจัดงานประเพณี บุญบั้งไฟแพรวากาฬสินธุ์ ตั้งไว้ 550,000.- บาท คงเหลือ 550,000.- บาท โอนลดไปจำนวน 550,000.- บาท

 โอนเพิ่ม เพื่อตั้งจ่ายรายการใหม่

 - แผนงานสาธารณสุข งานบริหารงานทั่วไปเกี่ยวกับสาธารณสุข งบลงทุน หมวดค่าครุภัณฑ์ ประเภทครุภัณฑ์ยานพาหนะและขนส่ง (รถบรรทุกขยะ) ขนาด 6 ตัน 6 ล้อ ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุดไม่ต่ำกว่า 170 กิโลวัตต์ แบบอัดท้าย จำนวน 1 คัน เป็นเงิน 2,400,000.- บาท (ราคาตามมาตรฐานครุภัณฑ์)

 โดยการเสนอขอโอนงบประมาณครั้งนี้ เป็นไปตามระเบียบ กระทรวงมหาดไทย ว่าด้วยวิธีการงบประมาณขององค์กรปกครองส่วน ท้องถิ่น พ.ศ. 2541 หมวด 4 ข้อ 27 ที่ระบุว่า “การโอนเงิน งบประมาณรายจ่ายในหมวด ค่าครุภัณฑ์ ที่ดินและสิ่งก่อสร้าง ที่ทำให้ ลักษณะปริมาณ คุณภาพเปลี่ยน หรือโอนไปตั้งจ่ายเป็นรายการใหม่ให้ เป็นอำนาจอนุมัติของสภาท้องถิ่น”

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ ขออนุญาตสอบถาม เรื่องการจัดซื้อรถบรรทุกขยะ เราใช้งบประมาณจากส่วนไหนครับ

น.ส.สุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าหัวหน้าฝ่ายบริหารงานคลัง ราชการ และผู้เข้าร่วมประชุมทุกท่านค่ะ ให้ทุกท่านดูเอกสารรายงาน สถานะการคลัง ตามรายละเอียด เงินคงเหลือสุทธิ ณ วันนี้ 3,556,389.98 บาท ค่ะ

ร.ต.ต.วีระชัย จำปาหาร กองสาธารณสุข ฯ มีความจำเป็นที่จะโอนงบประมาณเพื่อตั้งจ่ายรายการประธานสภา ฯ ใหม่ ในการดำเนินการจัดซื้อครุภัณฑ์ยานพาหนะและขนส่ง (รถบรรทุกขยะ) รวมเป็นเงินทั้งสิ้น 2,400,000.- บาท เรียนถามว่า ปริมาณการเก็บขยะในแต่ละวัน เราสามารถเก็บได้ในปริมาณเท่าไรครับ

นางสุจรรยา ทิพย์มณี สำหรับปริมาณขยะที่เก็บขนได้ เราจะมีการรายงานปริมาณขยะเข้าสู่ ผอ.กองสาธารณสุข ฯ ระบบเป็นประจำทุกเดือน และในแต่ละปีก็จะรายงานในภาพรวมไปทาง กรม ฯ ซึ่งปริมาณขยะมูลฝอยในเดือนล่าสุด คือ เดือนสิงหาคม ที่ผ่านมา ปริมาณขยะมูลฝอยที่เก็บขนได้ มีจำนวน 79 ตัน แยกเป็นขยะมูลฝอยทั่วไป 40 ตัน ขยะอินทรีย์ 9 ตัน ขยะรีไซเคิล 0.001 ตัน ขยะอันตราย 0.001 ตัน และยังมีขยะคงเหลือตกค้าง ในพื้นที่บ้าง ซึ่งเราก็ไม่สามารถที่จะประมาณการรายงานที่แน่นอนได้ และจำนวนครัวเรือนที่ได้รับการเก็บขนขยะมูลฝอย 625 ครัวเรือน โดยปริมาณขยะในแต่ละเดือนนั้นไม่เกิน 80 ตัน ค่ะ

ร.ต.ต.วีระชัย จำปาหาร 1. ขอให้ชี้แจงรายละเอียดมาตรฐานครุภัณฑ์ในการจัดซื้อประธานสภา ฯ รถบรรทุกขยะ ให้ชัดเจนด้วยครับ 2. ขอทราบกระบวนการจัดซื้อขั้นตอนต่อไปครับ

นางสุจรรยา ทิพย์มณี - มาตรฐานครุภัณฑ์รถบรรทุกขยะ ขนาด 6 ตัน 6 ล้อ ผอ.กองสาธารณสุข ฯ ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุด ไม่ต่ำกว่า 170 กิโลวัตต์ แบบอัดท้าย (1) ตู้บรรทุกมูลฝอย มีขนาดความจุของตู้ไม่น้อยกว่า 5,000 กิโลกรัม (2) ตัวถังทำด้วยเหล็กหนาไม่น้อยกว่า 3 มิลลิเมตร พื้นหนา ไม่น้อยกว่า 4.50 มิลลิเมตร (3) รถรับน้ำหนักบรรทุกไม่ต่ำกว่า 6,000 กิโลกรัม และน้ำหนักของรถรวมน้ำหนักบรรทุกไม่ต่ำกว่า 12,000 กิโลกรัม (4) ชุดอัดท้ายทำงานด้วยระบบไฮดรอลิก สามารถผลิตแรงดัน สูงสุดไม่น้อยกว่า 2,500 ปอนด์ ต่อตารางนิ้ว (5) มีโคมไฟสัญญาณวับวาบสีเหลือง 1 ดวง

น.ส.สุปราณี อ่อนรัชชา - ตามกระบวนการ วันนี้เราขอมติสภาเทศบาลตำบลโพน หัวหน้าฝ่ายบริหารงานคลัง โอนตั้งจ่ายรายการใหม่พร้อมกับการกันเงินไว้เบิกเหลื่อมปี เพราะเรา จัดซื้อในปีงบประมาณ 2564 นี้ไม่ทันอยู่แล้ว และมีการแต่งตั้ง คณะกรรมการต่าง ๆ ในการจัดซื้อโดยวิธี e – bidding ผ่านทางระบบ electronic จะมีการแต่งตั้งคณะกรรมการตรวจ TOR หมายถึง คณะกรรมการจะกำหนดรูปแบบลักษณะว่าเราจะจัดซื้อในรูปแบบ รายละเอียดหรือสเปคอย่างไร

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ ขออนุญาตสอบถามว่า ถ้าเราได้รถบรรทุกขยะใหม่แล้ว เรามีการวางแผนเกี่ยวกับการบริหาร จัดการคนงานเก็บขยะ อย่างไรบ้างครับ

นางสุจรรยา ทิพย์มณี นโยบายของผู้บริหาร มีการวางแผนว่าจะรับคนขับรถบรรทุกขยะเพิ่มค่ะ ผอ.กองสาธารณสุข ฯ

นายนิพนธ์ อิงภู การบริหารจัดการขยะนั้น ซึ่งต่อไปเราจะมีรถบรรทุกขยะเพิ่มเป็น 2 คัน นายกเทศมนตรี และพนักงานเก็บขยะมูลฝอยปัจจุบันมี 4 คน รถบรรทุกขยะคันใหม่ จะเป็นระบบไฮดรอลิก ถ้าพนักงานชุดเดิมไม่เพียงพอต่อการปฏิบัติงาน ก็จะมีการรับคนงานเพิ่ม ส่วนการเก็บขนขยะมูลฝอยก็จะแบ่งเก็บเป็นสาย ซึ่งปัจจุบันเราเก็บขยะแบบแยกกันเก็บ เว้นสาย ในแต่ละวัน แต่ถ้าเราได้รถขยะมาเพิ่มก็จะทำให้ปริมาณขยะไม่ตกค้าง ก็ขอนำเรียนให้สมาชิกสภา ฯ ได้รับทราบครับ

นางสมศรี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองประธานสภา ฯ ราชการ และผู้เข้าร่วมประชุมทุกท่านค่ะ ขออนุญาตเพิ่มเติมในการ ปฏิบัติหน้าที่ประธานสภา ฯ เก็บขยะ พนักงานเก็บขยะส่วนมากจะเก็บเฉพาะช่วงเช้ารอบเดียว ถ้ามีรถเก็บขยะมาเพิ่ม อยากให้บริหารจัดการใหม่ และฝากแจ้งพนักงาน เก็บขยะด้วยว่า ให้ดูแลในเรื่องของถังขยะด้วย เช่น การเก็บขยะจากถัง บางครั้งเศษขยะกระจัดกระจายไม่เรียบร้อย ก็อยากให้ดูแลรายละเอียด ในส่วนนี้ด้วยค่ะ

นายคำแปลง ศรีบัว ขอเสนอให้มีการจัดหาถังขยะใหม่ให้เป็นแบบแนวทางเดียวกัน สีเดียวกัน สมาชิกสภา ฯ ถ้ามีงบประมาณคงเหลือ อยากให้พิจารณาจุดนี้ด้วยครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ ขอฝากผู้ที่มีส่วนเกี่ยวข้อง กับการดำเนินการจัดซื้อรถบรรทุกขยะ อยากให้จัดหารถที่ได้มาตรฐาน มีคุณภาพครับ

นายนิพนธ์ อิงภู นโยบายของผู้บริหารเน้นการมีส่วนร่วม โดยมีการแต่งตั้งคณะกรรมการนายกเทศมนตรี สภาวิสามัญ ได้มีการปรึกษาหารือช่วยกันตรวจสอบ แสดงความคิดเห็น แนะนำในด้านต่าง ๆ ให้เกิดความโปร่งใส และมีประสิทธิภาพมากที่สุด

นางสมศรี สระทอง มีสมาชิกสภา ฯ ท่านใดจะสอบถามหรือแสดงความคิดเห็นหรือไม่ รองประธานสภา ฯ ถ้าไม่มีก็ขอมติเห็นชอบการโอนงบประมาณรายจ่ายของกองสาธารณสุข ฯปฏิบัติหน้าที่แทนประธานสภาฯ ตามรายการดังกล่าวข้างต้น

**มติที่ประชุม เห็นชอบเป็นเอกฉันท์**

- รองประธานสภา ฯ สั่งพักการประชุม 15 นาที -

 *5.2 ขออนุมัติใช้เงินทุนสำรองเงินสะสม*

ร.ต.ต.วีระชัย จำปาหาร ขอเชิญผู้บริหารเสนอญัตติ ประธานสภา ฯ

นายนิพนธ์ อิงภู ข้าพเจ้าขอเสนอญัตติ ขออนุมัติใช้เงินทุนสำรองเงินสะสม นายกเทศมนตรี โดยตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วน ท้องถิ่น พ.ศ. 2547 รวมแก้ไขเพิ่มเติมถึง (ฉบับที่ 4) พ.ศ. 2561 ข้อ 87 วรรคสอง (2) ได้ระบุว่า “กรณีที่ปีใด องค์กรปกครองส่วน ท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณ รายจ่ายประจำปีนั้น หากมีความจำเป็น องค์กรปกครองส่วนท้องถิ่น อาจนำเงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้ เงื่อนไขข้อ 89 (1) โดยได้รับอนุมัติจากสภาท้องถิ่น” ซึ่งในปีงบประมาณ 2564 เทศบาลมีงบประมาณรายจ่าย 42,500,000.- บาท และ ณ วันที่ 1 กันยายน 2564 เทศบาล มียอดเงินทุนสำรองเงินสะสม จำนวน 13,507,877.74 บาท คำนวณร้อยละ 15 ของงบประมาณรายจ่ายประจำปี = 6,375,000.- บาท จึงมีเงินทุนสำรองเงินสะสมเกินยอดร้อยละสิบห้า ของงบประมารรายจ่ายประจำปี (13,507,877.74 – 6,375,000.00) = 7,132,877.74 บาท

 เพื่อเป็นการแก้ไขปัญหาน้ำท่วมขังภายในชุมชน และดำเนินการ ตามแผนพัฒนาเทศบาลห้าปี (ปี 2561 – 2565) จึงเสนอญัตติ เพื่อสภาพิจารณาอนุมัติการใช้เงินทุนสำรองเงินสะสมเพื่อดำเนินการ ก่อสร้างตามแผนพัฒนาเทศบาล ดังนี้

 1. โครงการก่อสร้างถนนคอนกรีตเสริมเหล็กซอยดอกพิกุล 1 งบประมาณ 173,000.- บาท เพื่อก่อสร้างถนนคอนกรีตเสริมเหล็ก ซอยดอกพิกุล 1 ช่วงที่ 1 ผิวจราจรกว้าง 3.00 เมตร ยาว 25.00 เมตร หนา 0.15 เมตร หรือมีพื้นที่ไม่น้อยกว่า 73.50 ตารางเมตร ช่วงที่ 2 ผิวจราจรกว้าง 2.00 เมตร ยาว 41.00 เมตร หนา 0.15 เมตร หรือมีพื้นที่ไม่น้อยกว่า 80.00 ตารางเมตร พร้อมวางท่อระบายน้ำและบ่อพักสำเร็จรูป ปรากฏในแผนพัฒนาเทศบาล 5 ปี (ปี 2561 – 2565) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 45 2. โครงการก่อสร้างรางระบายน้ำคอนกรีตเสริมเหล็ก ถนนนาคแขนส่อย งบประมาณ 664,000.- บาท เพื่อก่อสร้างรางระบายน้ำคอนกรีตเสริมเหล็กถนนนาคแขนส่อย ซึ่งเป็นรางระบายน้ำแบบตัวยู พร้อมฝาปิด คสล. ขนาดกว้าง 0.30 เมตร ลึก 0.50 เมตร ยาว 209.00 เมตร ปรากฏในแผนพัฒนาเทศบาล 5 ปี (ปี 2561 – 2565) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 39 3. โครงการก่อสร้างรางระบายน้ำคอนกรีตเสริมเหล็ก ถนนกระบวยหัวหย่อน (ฝั่งทิศเหนือ) งบประมาณ 452,000.- บาท เพื่อก่อสร้างรางระบายน้ำคอนกรีตเสริมเหล็กถนนกระบวยหัวหย่อน (ฝั่งทิศเหนือ) ซึ่งเป็นรางระบายน้ำแบบตัวยู พร้อมฝาปิด คสล. ขนาดกว้าง 0.30 เมตร ลึก 0.30 เมตร ยาว 159.00 เมตร ปรากฏในแผนพัฒนาเทศบาล 5 ปี (ปี 2561 – 2565) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 57

 4. โครงการก่อสร้างรางระบายน้ำคอนกรีตเสริมเหล็กถนนใบบุ่น (ฝั่งทิศตะวันออก) งบประมาณ 492,000.- บาท เพื่อก่อสร้าง รางระบายน้ำคอนกรีตเสริมเหล็กถนนใบบุ่น (ฝั่งทิศตะวันออก) ซึ่งเป็นรางระบายน้ำแบบตัวยู พร้อมฝาตะแกรงเหล็ก ขนาดกว้าง 0.30 เมตร ลึก 0.40 เมตร ยาว 115.00 เมตร ปรากฏในแผนพัฒนาเทศบาล 5 ปี (ปี 2561 – 2565) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 62

 รวมงบประมาณเงินทุนสำรองเงินสะสมที่ขอให้สภาพิจารณาอนุมัติใช้ 1,781,000.- บาท

ร.ต.ต.วีระชัย จำปาหาร ขอเชิญเลขานุการสภา ฯ ได้ชี้แจงระเบียบที่เกี่ยวข้อง ประธานสภา ฯ

นายสมพงษ์ สุริโย การใช้เงินสะสมมี 2 ลักษณะ คือ การใช้เงินสะสมและการใช้เงินทุนเลขานุการสภา ฯ สำรองเงินสะสม การใช้เงินสะสม ใช้ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 4) พ.ศ. 2561 ข้อ 89 ได้ระบุว่า “องค์กรปกครองส่วนท้องถิ่น อาจจ่ายขาดเงินสะสมได้ไม่เกินร้อยละสี่สิบ ของงบประมาณรายจ่ายเพื่อการลงทุนของปีนั้น โดยได้รับอนุมัติจาก สภาท้องถิ่น ภายใต้เงื่อนไข ดังต่อไปนี้ (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กร ปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่ กฎหมายกำหนด (2) ได้ส่งเงินสมทบกองทุนส่งเสริมกิจการขององค์กรปกครอง ส่วนท้องถิ่นแต่ละประเภทตามระเบียบแล้ว (3) ให้กันเงินสะสมสำรองจ่ายเป็นค่าใช้จ่ายด้านบุคลากร ไม่น้อยกว่าสามเดือนและกันไว้อีกร้อยละสิบของงบประมาณรายจ่าย ประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัย เกิดขึ้น (4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วน ท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกิน หนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่าย เงินสะสมนั้นเป็นอันพับไป” ซึ่งยอดเงินสะสม ณ วันที่ 10 กันยายน 2564 มีจำนวน 32 ล้านบาท ส่วนการใช้เงินทุนสำรองเงินสะสม ซึ่งผู้บริหารได้เสนอ ญัตติขอใช้ในครั้งนี้เป็นการใช้ ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 4) พ.ศ. 2561 ข้อ 87 ได้ระบุว่า “ทุกวันสิ้นปีงบประมาณ เมื่อองค์กรปกครองส่วนท้องถิ่น ได้ปิดบัญชีรายรับรายจ่ายแล้ว ให้กันยอดเงินสะสมประจำปีไว้ร้อยละ สิบห้าของทุกปี เพื่อเป็นทุนสำรองเงินสะสม องค์กรปกครองส่วนท้องถิ่น อาจใช้จ่ายเงินทุนสำรองเงินสะสม ได้ กรณีดังต่อไปนี้ (1) กรณีที่ยอดเงินสะสมคงเหลือไม่ถึงร้อยละสิบห้าของเงินสะสม ณ วันที่ 1 ตุลาคม ของปีงบประมาณนั้น ให้ขอความเห็นชอบ จากสภาท้องถิ่น และขออนุมัติผู้ว่าราชการจังหวัด (2) กรณีปีใด องค์กรปกครองส่วนท้องถิ่น มียอดเงินทุนสำรอง เงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรอง เงินสะสมเฉพาะในส่วนที่เกินไปใช้จ่ายได้ภายใต้เงื่อนไขข้อ 89 (1) โดยได้รับอนุมัติจากสภาท้องถิ่น”

 โดย ข้อ 89 (1) ระบุว่า “ให้กระทำได้เฉพาะกิจการซึ่งอยู่ใน อำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการ ชุมชนและสังคมหรือกิจการที่เป็นการเพิ่มพูนรายได้ขององค์กรปกครอง ส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่ กฎหมายกำหนด

 ข้อพิจารณาของสภาเทศบาลก็ต้องพิจารณาว่าการขออนุมัติ ใช้เงินทุนสำรองเงินสะสมครั้งนี้ มีความถูกต้องตามระเบียบหรือข้อกำหนด มีความเหมาะสมจำเป็นต้องอนุมัติใช้เงินสะสมหรือไม่

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ การใช้เงินทุนสำรองเงินสะสม ยอดเงินเหลือมากพอสมควร แต่ที่ฝ่ายบริหารเสนอมีจำนวน 4 โครงการ ในส่วนยอดเงินที่เหลือ จะดำเนินการอย่างไรครับ

นายนิพนธ์ อิงภู การใช้เงินสะสมในส่วนของโครงการต่าง ๆ ตามระเบียบจะต้องปรากฏ นายกเทศมนตรี อยู่ในแผน ฯ ในส่วนหนึ่งเราต้องดำเนินการให้คณะกรรมการปรับแผน ฯ ก่อนแล้วจะนำเสนอต่อสภาเทศบาล อีกครั้งในรอบหน้าครับ

นายมานพ นามปัญญา โครงการก่อสร้างรางระบายน้ำคอนกรีตเสริมเหล็กถนนกระบวยหัวหย่อน สมาชิกสภา ฯ ในแผน ฯ จะเป็นฝาปิดแบบพลาสติก ซึ่งจะยากต่อการทำความสะอาด ผมขอเสนอฝาปิดแบบตะแกรงเหล็ก สลับกับฝาปิดแบบพลาสติก ครับ

นายองอาจ ประสารพันธ์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมประชุมทุกท่านครับ สำหรับกรณีโครงการก่อสร้าง รางระบายน้ำคอนกรีตเสริมเหล็กถนนกระบวยหัวหย่อน ที่ท่านสมาชิกสภา ฯ เสนอฝาปิดท่อระบายน้ำ ทางกองช่างได้ออกแบบไว้ คือ เป็นฝาปิดที่เป็นคอนกรีต ซึ่งข้อดีของฝาคอนกรีตจะมีความแข็งแรง ดีกว่า และป้องกันการสูญหาย ส่วนฝาปิดที่เป็นตะแกรงเหล็ก เมื่อใช้งาน ไประยะหนึ่งจะเกิดสนิม ก่อให้เกิดอันตรายต่อผู้สัญจรไป – มา ครับ

นายวุฒิชัย เชยชมศรี ผมเห็นด้วยกับที่ท่านมานพ ฯ เสนอ อยากให้ใช้เป็นฝาตะแกรงเหล็ก สมาชิกสภา ฯ ซึ่งจะซ่อมแซมง่ายกว่าฝาคอนกรีต ครับ

ร.ต.ต.วีระชัย จำปาหาร ตามที่ท่านสมาชิกสภา ฯ ได้เสนอ ถ้าเป็นฝาคอนกรีต จะมีความแข็งแรงประธานสภา ฯ ดีกว่า แต่ยากต่อการทำความสะอาด จึงได้เสนอให้ใช้เป็น ฝาตะแกรงเหล็ก ครับ

นายทองพันธ์ ศรีบุญจันทร์ ตามที่กำหนดไว้ในโครงการ ความลึก 0.40 เมตร นั้น ผมขอเสนอว่า สมาชิกสภา ฯ ถ้าจุดไหนที่เป็นพื้นที่สูงหรือต่ำ ให้ขุดความลึกตามระดับพื้นที่เพื่อให้น้ำ ไหลสะดวก เพราะที่ผ่านมาประสบปัญหาคลองอุดตันมาก ครับ

นายองอาจ ประสารพันธ์ ขออนุญาตเรียนชี้แจง กรณีออกแบบความลึกของรางระบายน้ำ ส่วนมากผู้อำนวยการกองช่าง จะกำหนดเป็นตัวเลขตายตัว แต่ขึ้นอยู่กับการสำรวจว่า พื้นที่ก่อสร้าง ของเราเป็นพื้นที่ลาดเอียงหรือไม่ ถ้าเป็นพื้นที่ลาดเอียงก็จะกำหนด ความลึกตายตัว เพราะว่าน้ำไหลสะดวก แต่ถ้าเป็นพื้นที่ สูง – ต่ำ ก็จะมีข้อกำหนดไว้ว่า ผู้รับจ้างต้องดำเนินการให้เป็นไปตามวัตถุประสงค์ ของการก่อสร้างนั้น เช่น โครงการก่อสร้างรางระบายน้ำคอนกรีต เสริมเหล็กถนนนาคแขนส่อย ความลึกรางระบายน้ำ เป็นความลึก ตามที่กำหนดไว้ในแบบ แต่ทั้งนี้ต้องสามารถระบายน้ำจากจุดเริ่มต้นไปยัง จุดสิ้นสุดได้ตามวัตถุประสงค์ ตัวนี้จะเป็นตัวกำหนดว่า ผู้รับจ้าง ต้องดำเนินการให้น้ำไหลได้สะดวก กล่าวคือ ต้องปรับระดับความลึก ของรางระบายน้ำตามระดับพื้นที่ สูง – ต่ำ ครับ

นายทองพันธ์ ศรีบุญจันทร์ที่ผ่านมา ส่วนมากที่ดำเนินการ รางระบายน้ำจะสูงกว่าพื้นถนน สมาชิกสภา ฯ น้ำจึงไหลไม่สะดวก จึงขอฝากพิจารณาในส่วนนี้ด้วยครับ

นายคำแปลง ศรีบัว เห็นด้วยกับที่ท่านทองพันธ์ ฯ เสนอโครงการก่อสร้างรางระบายน้ำ สมาชิกสภา ฯ คอนกรีตเสริมเหล็กถนนนาคแขนส่อย (ฝั่งทิศตะวันออก) ถนนสูงมาก ถ้าจะแก้ปัญหาจุดนี้ ต้องทำให้น้ำแห้งไม่ให้มีน้ำขัง ขอเสนอว่าให้เสริม ถนนคอนกรีตขึ้นอีก เพราะตอนนี้พื้นถนนต่ำมากครับ

นายองอาจ ประสารพันธ์ 1. กรณีโครงการก่อสร้างรางระบายน้ำคอนกรีตเสริมเหล็ก ผู้อำนวยการกองช่าง ถนนนาคแขนส่อย จากที่กองช่างได้ลงพื้นที่สำรวจ ได้มีการหารือกัน มีจุดที่น้ำขัง คือ บริเวณสามแยก จากการออกแบบทางกองช่าง ก็มีโครงการก่อสร้างรางระบายน้ำเชื่อมต่อกับรางน้ำเดิม ส่วนเรื่องระดับ ความลึก ได้กำหนด 0.50 เมตร เป็นความลึกที่กำหนดไว้ในแบบ แต่ทั้งนี้ต้องสามารถระบายน้ำจากจุดเริ่มต้นไปยังจุดสิ้นสุด ได้ตามวัตถุประสงค์

 2. ขอเพิ่มเติมในเรื่องของฝาคอนกรีต ตอนนี้รางระบายน้ำ ของเรา ออกแบบไว้ส่วนมาก ความกว้าง 0.30 เมตร ซึ่งรางระบายน้ำ เดิม จะมีความกว้าง 0.50 เมตร ทำให้ฝาปิดใหญ่มาก ลำบากในการ รื้อทำความสะอาด แต่ที่ออกแบบใหม่ ขนาดกว้าง 0.30 เมตร ขนาดจะเล็กลง และขนาดความกว้างของฝาปิด 0.25 เมตร ก็จะสามารถยกทำความสะอาดได้สะดวกขึ้น

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ 1. รางระบายน้ำเส้นกระบวยหัวขวางของ หมู่ 3 อยากให้ ตัดทางน้ำ เพื่อไม่ให้น้ำไหลลงมาทาง หมู่ 5 มากเกินไป 2. โครงการก่อสร้างถนนคอนกรีตเสริมเหล็กซอยดอกพิกุล ขอบถนนสูง ขอเสนอให้ยกระดับถนนขึ้นครับ

นายองอาจ ประสารพันธ์ 1. โครงการก่อสร้างถนนคอนกรีตเสริมเหล็กซอยดอกพิกุล ผู้อำนวยการกองช่าง จะมีเนื้องาน 2 ลักษณะ คือ เป็นงานก่อสร้างถนนคอนกรีตและวางท่อ ระบายน้ำ จากการสำรวจโครงการ ฯ นี้ ถนนช่วงแรกด้านบน จะกว้าง 3.00 เมตร และมีการวางท่อระบายน้ำด้านล่าง จะทำได้แค่ 2.00 เมตร เพราะว่าพื้นที่กว้าง ประมาณ 2.40 เมตร ซึ่งตอนแรก ตั้งใจว่าจะสร้างเป็นรางระบายน้ำเล็ก ๆ ด้านข้าง แต่จะมีจุดที่แคบที่สุด คือ บริเวณบ้าน นางประมุข พาโท ซึ่งถนนจะเหลือ 2.20 เมตร ถ้าทำเป็นรางระบายน้ำเล็ก ๆ มันจะเล็กมาก 2. สำหรับเรื่องการปรับระดับถนน จะดำเนินการพูดคุยกับ ผู้รับจ้าง เพราะถ้าถนนสูงจะมีปัญหากับบ้านข้างเคียง น้ำจะทะลักเข้าไป ในบ้านครับ

ร.ต.ต.วีระชัย จำปาหาร ขออนุญาตให้ข้อมูลทางกองช่าง จากกรณีที่ฝนตก 2 – 3 วันที่ผ่านมา ประธานสภา ฯ รางระบายน้ำซอยดอกพิกุลก็คงแก้ปัญหาไม่ได้ ส่วนร่องน้ำ ตอนนี้มีน้ำไหลตลอดเวลา ทางบ้านพ่อชัช หมู่ 1 เมื่อก่อนเส้นนี้ น้ำจะไหลลงทางบ้านยายน้อม หมู่ 1 ครับ

นายคำแปลง ศรีบัว โครงการก่อสร้างรางระบายน้ำคอนกรีตเสริมเหล็กถนนกระบวยหัวหย่อน สมาชิกสภา ฯ (ฝั่งทิศเหนือ) ขนาดกว้าง 0.30 เมตร ลึก 0.30 เมตร เรากำหนด ขนาดเท่ากันกับโครงการอื่นได้ไหมครับ

นายองอาจ ประสารพันธ์ โครงการก่อสร้างรางระบายน้ำคอนกรีตเสริมเหล็กถนนกระบวยหัวหย่อน ผู้อำนวยการกองช่าง (ฝั่งทิศเหนือ) ทางกองช่างได้สำรวจระดับของตัวถนนและความลาดเอียง แล้ว จึงกำหนดขนาดกว้าง 0.30 เมตร ลึก 0.30 เมตร

นายสัมนัก ปัสสะ เรื่องรางระบายน้ำ เป็นเรื่องละเอียดอ่อนมาก มีปัญหาทุกครั้ง สมาชิกสภา ฯ ที่ดำเนินการ เพราะสภาพบ้านเราพื้นดินไม่สม่ำเสมอกัน ทำให้น้ำไหล ไม่สะดวก ขอฝากทางกองช่างและผู้ควบคุมงานได้ออกพื้นที่ตรวจสอบ ดูแลและแก้ไขปัญหาด้วยครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ การทำรางระบายน้ำ มักประสบปัญหาตลอด ผมขอเสนอ ให้มีการประชาสัมพันธ์ เรื่องการถมดินบริเวณบ้านของชาวบ้าน ให้มีความเข้าใจมากขึ้น เพราะชาวบ้านมักถมดินสูงขึ้นเรื่อย ๆ ครับ

นายนิพนธ์ อิงภู ในเรื่องการถมดิน ขอให้กองช่างได้ทำประชาสัมพันธ์การใช้ พรบ. ควบคุมนายกเทศมนตรี ให้ประชาชนในพื้นที่ทราบ ว่าผู้ที่มีความประสงค์จะถมดินต้องขออนุญาต และทางเราเป็นผู้ควบคุม เพราะทุกวันนี้ปัญหาน้ำขังอีกส่วนหนึ่ง มาจากการถมดิน ฝากกองช่างและทางสมาชิกสภา ฯ ช่วยประชาสัมพันธ์ ให้ชาวบ้านได้ทราบด้วยครับ

ร.ต.ต.วีระชัย จำปาหาร ตอนนี้เราได้แต่งตั้งคณะกรรมการสภาวิสามัญที่รับผิดชอบ ประธานสภา ฯ ประจำแต่ละกองงานแล้ว ก็ขอให้ช่วยกันดูแลควบคุมและแก้ไขปัญหา ครับ

นายสัมนัก ปัสสะ ท่อระบายน้ำเสียจากบ้าน จากห้องน้ำ ถ้าเราจะทำรางระบายน้ำ สมาชิกสภา ฯ สามารถทำได้หรือไม่ ขอฝากให้พิจารณาด้วยครับ

นายคำแปลง ศรีบัว โครงการก่อสร้างรางระบายน้ำคอนกรีตเสริมเหล็กถนนนาคแขนส่อย สมาชิกสภา ฯ เชื่อมต่อกับรางระบายน้ำเดิมหรือไม่ครับ

นายองอาจ ประสารพันธ์ โครงการก่อสร้างรางระบายน้ำคอนกรีตเสริมเหล็กถนนนาคแขนส่อย ผู้อำนวยการกองช่าง เชื่อมต่อกับฝั่งทิศใต้ แต่เราจะเชื่อมบ่อพักบริเวณน้ำขัง และวางท่อระบายน้ำเชื่อมรางระบายน้ำเดิม

นายสมบัติ ภูมิรินทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ 1. ผมขอเสนอให้มีการลอกรางระบายน้ำที่อุดตัน ประมาณปีละ 1 หรือ 2 ครั้ง 2. ขออนุญาตเรียนถามฝ่ายบริหาร โครงการของ หมู่ 2 ที่ยังไม่ได้เข้าแผน ฯ จะดำเนินการเมื่อไร เพราะว่าชาวบ้านก็ถามมามาก ครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมประชุมทุกท่านครับ ทางสมาชิกสภา ฯ และคณะผู้บริหาร มีนโยบายว่า จะก่อสร้างโครงสร้างพื้นฐาน เนื่องจากปัจจุบันเงินงบประมาณในการก่อสร้างโครงสร้างพื้นฐาน ขององค์กรปกครองส่วนท้องถิ่นนั้น การใช้จ่ายในภารกิจอื่น ๆ แล้ว งบประมาณก็เหลือน้อย จึงเสนอสภา ฯ พิจารณาอนุมัติการใช้ เงินทุนสำรองเงินสะสม แต่โครงการที่จะดำเนินการนั้น ผู้บริหารก็ได้ให้ สมาชิกสภา ฯ ออกพื้นที่สำรวจความเดือดร้อน ความต้องการ ของประชาชน โครงการที่สมาชิกสภา ฯ ได้มานั้น บางโครงการก็ไม่ได้ อยู่ในแผน ฯ แต่ทางคณะผู้บริหารและทางส่วนราชการก็มีวิธีการ ในการปรับใช้กับโครงการที่ท่านสมาชิกสภา ฯ เสนอมา เพื่อเป็นการ เร่งด่วนในการบริหารจัดการเงินงบประมาณให้ทันต่อความต้องการ ของประชาชน ก็เลยคัดกรองโครงการที่อยู่ในแผน ฯ ออกมาก่อน จำนวน 4 โครงการ และโครงการที่เหลือที่ได้ตกลงกับสมาชิกสภา ฯ ไว้นั้น เราจะมีการประชุมคณะกรรมการแผน ฯ ในห้วงเดือนนี้ เพื่อปรับแผน ฯ โครงการที่เรายังไม่ได้ดำเนินการ และจะดำเนินการ ตามลำดับขั้นตอนต่อไป ก็ขอนำเรียนให้ท่านสมาชิกสภา ฯ ได้รับทราบ ครับ

ร.ต.ต.วีระชัย จำปาหาร สมาชิกสภา ฯ ท่านใดจะซักถามหรืออภิปรายหรือไม่ ประธานสภา ฯ หากไม่มีก็ขอมติในที่ประชุมว่า เห็นชอบให้ใช้เงินทุนสำรองเงินสะสม ตามที่ฝ่ายบริหารได้เสนอตามโครงการดังกล่าวข้างต้นหรือไม่

**มติที่ประชุม เห็นชอบเป็นเอกฉันท์**

ระเบียบวาระที่ 6 เรื่องอื่น ๆ

นายสมพงษ์ สุริโย สำหรับการประชุมสภา ฯ สมัยประชุมสามัญ สมัยที่ 3 ในรอบเดือนเลขานุการสภา ฯ กันยายน เป็นเดือนสิ้นสุดปีงบประมาณ ซึ่งตามระเบียบ เรื่องของ งบประมาณ ก็จะมีส่วนเกี่ยวข้องในเรื่องของการกันเงิน ในกรณีที่เรา ได้ทำสัญญาไว้แล้วหรือยังไม่ได้ทำสัญญา ถ้าเรามีความจำเป็นที่จะต้อง กันเงินงบประมาณ ก็ต้องขออนุมัติสภา ฯ ฉะนั้น น่าจะมีการประชุม อีกครั้งก่อนสิ้นปีงบประมาณ ครับ

นายประสิทธิ์ คำภูษา ขออนุญาตเรียนถามคณะผู้บริหาร ตามที่หัวหน้าฝ่ายบริหารงานคลัง สมาชิกสภา ฯ ได้รายงานสถานะการคลัง เงินคงเหลือสุทธิ 3,556,389.98 บาท ดำเนินการจัดซื้อรถบรรทุกขยะ 2,400,000.- บาท ก็จะมีเงินคงเหลือ 1,156,389.98 บาท ทางคณะผู้บริหารได้วางแผนดำเนินการในส่วนนี้ อย่างไรครับ

นายนิพนธ์ อิงภู ในส่วนนี้เราพิจารณาโครงการที่อยู่ในแผน ฯ และอีกส่วนหนึ่งเราต้อง นายกเทศมนตรี ปรับแผน ฯ ครับ

นายประสิทธิ์ คำภูษา ขอเสนอให้นำเงินเหลือจ่ายไปดำเนินการขุดลอกคลองที่อุดตันครับ สมาชิกสภา ฯ

นายวุฒิชัย เชยชมศรี ขอเสนอเพิ่มเติมในส่วนของท่านคำแปลง ฯ ถ้าดำเนินการจัดซื้อ สมาชิกสภา ฯ ถังขยะ อยากให้จัดซื้อแบบที่ได้มาตรฐาน แข็งแรง ไม่ชำรุดง่ายครับ

นายประสิทธิ์ คำภูษา เรื่องโครงการซ่อมแซมถนนลูกรัง ตอนนี้ดำเนินการถึงไหนแล้วครับ สมาชิกสภา ฯ

นายทองมี สระทอง เราได้มีมติ โครงการซ่อมแซมถนนลูกรังในเขตเทศบาลตำบลโพน รองนายกเทศมนตรี ในขณะนี้ อยู่ในขั้นตอนการจัดซื้อจัดจ้าง แต่เราได้หารือกันว่า คงต้องเลื่อนเวลาในการดำเนินการออกไป เนื่องจากถ้าเราดำเนินการ ในช่วงนี้ ซึ่งเป็นฤดูฝน มันก็จะไม่ได้มาตรฐานเท่าที่ควร จะทำให้เกิด ความเสียหาย ต้องชะลอการดำเนินการออกไปอีก น่าจะไม่เกินปลาย เดือนกันยายน ก็น่าจะได้ดำเนินการตามขั้นตอนต่อไปครับ

นายคำแปลง ศรีบัว โครงการที่เราออกพื้นที่พัฒนาหมู่บ้าน ที่ยังไม่ได้ดำเนินการ คือ สมาชิกสภา ฯ หมู่ 1 , 5 ซึ่งก็มีปัญหาน้ำท่วมขัง และตามซอยต่าง ๆ หญ้ารก ขอให้พิจารณาในส่วนนี้ ให้ออกพัฒนาพื้นที่ในหมู่บ้านให้ทั่วถึงด้วย และขอฝากเรื่องด่วนที่อยากให้แก้ไข คือ รางระบายน้ำอุดตัน ครับ

นายทองมี สระทอง 1. การพัฒนาพื้นที่ในเขตเทศบาลตำบลโพน ก็อยู่ในข้อตกลง รองนายกเทศมนตรี ของเรา ตามที่สำนักปลัดได้กำหนดไว้ ซึ่งเรามีการประชุมกันบ่อย และกำหนดวัน ก็สามารถดำเนินการได้ครับ 2. ตามที่ท่านคำแปลง ฯ แจ้งโครงการเร่งด่วน เราต้องตรวจสอบว่า โครงการที่จะดำเนินการนั้น มีในแผน ฯ หรือไม่ และการใช้จ่ายงบประมาณ เราจะดำเนินการเร่งด่วนไม่ได้ นอกเหนือจาก อยู่ในแผนพัฒนาประจำปี ขอให้ท่านสมาชิกสภา ฯ ได้ตรวจสอบโครงการ ต่าง ๆ ที่เราได้เสนอในคราวประชาคมว่า อยู่ในแผน ฯ หรือตกหล่น หรือไม่ ครับ

นายทองพันธ์ ศรีบุญจันทร์ ผมขอเสนอ นัดหมายสมาชิกสภา ฯ มาตรวจดูแผน ฯ ว่าโครงการต่าง ๆ สมาชิกสภา ฯ ที่เราได้นำเสนอไปเมื่อคราวประชาคม ได้บรรจุเข้าแผน ฯ หรือไม่ เผื่อมีโครงการตกหล่น ครับ

นายศุกลวัฒน์ ภูจันหา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ ผมขอเสนอ ซ่อมแซมถนน คสล. ที่เป็นหลุมเป็นบ่อ น้ำขัง บางจุดพื้นถนนสกปรก และมีวัชพืชตามริมถนน เป็นอันตรายต่อการสัญจรไป – มา ครับ

ร.ต.ต.วีระชัย จำปาหาร ในอำนาจหน้าที่ของเทศบาลที่กำหนดไว้ คือ การรักษาความสะอาด ประธานสภา ฯ ของถนนหนทางและการจัดระเบียบจราจร โดยเฉพาะอย่างยิ่ง ถนนเส้นหลักของบ้านเรา ก็ขอฝากฝ่ายบริหารได้ดำเนินการพิจารณา ในส่วนนี้ด้วยครับ

นายประสิทธิ์ คำภูษา “โครงการจัดแข่งขันกีฬาแพรวาคัพ” เยาวชนสอบถามมาว่า สมาชิกสภา ฯ ในปีนี้เราจะดำเนินการจัดการแข่งขันไหมครับ

นายทองมี สระทอง “โครงการจัดแข่งขันกีฬาแพรวาคัพ” ทางคณะผู้บริหารก็หารือกันอยู่ รองนายกเทศมนตรี มีเป้าหมายว่า ถ้าจัดก็รับเฉพาะเขตอำเภอคำม่วงกับอำเภอสามชัย และจะรับทีมผู้เข้าแข่งขัน ประมาณ 12 ทีม แต่ช่วงนี้ยังอยู่ในช่วง การควบคุมโรคระบาดโควิด – 19 อยู่ จึงยังไม่ได้เสนอโครงการ ฯ ผมจะรับไปหารือว่าท้องถิ่นอื่น ปลดล็อค สามารถดำเนินการได้หรือไม่ คืบหน้าอย่างไร จะนำเรียนให้ท่านสมาชิกสภา ฯ ได้รับทราบอีกครั้งครับ

นายทรัพย์ เกษาพรม เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนที่ปรึกษานายกเทศมนตรี ราชการ และผู้เข้าร่วมประชุมทุกท่านครับ ความเดือดร้อนต่าง ๆ ของพี่น้องประชาชน เราต้องหาวิธีการแก้ไข เช่น ศูนย์ศิลปาชีพ ฯ ตอนนี้เสื่อมโทรมมาก รวมถึงพื้นที่บริเวณศูนย์ศิลปาชีพ ฯ ก็รกรุงรัง จึงขอฝากท่านสมาชิกสภา ฯ และคณะผู้บริหาร ให้นำมาพิจารณา ในส่วนนี้ด้วย เพราะศูนย์ศิลปาชีพ ฯ มีส่วนสำคัญกับบ้านเราครับ

นายเสริมศักดิ์ ราชติกา ฝากกองสาธารณสุข ฯ ให้ลงพื้นที่ตรวจสอบที่ทิ้งขยะของเราด้วย สมาชิกสภา ฯ ยิ่งตอนนี้ฤดูฝน อยากให้ลงพื้นที่ตรวจดูด้วยครับ

นายวุฒิชัย เชยชมศรี 1. อาคารศูนย์วัฒนธรรมผู้ไทย ฯ ที่ชำรุด สามารถดำเนินการสมาชิกสภา ฯ ซ่อมแซม ได้หรือไม่ 2. ฟุตบาทที่เป็นหลุมเป็นบ่อบริเวณทางเข้าเทศบาล ขอให้ดำเนินการซ่อมแซมด้วยครับ 3. ฝากกองช่างสำรวจและดำเนินการซ่อมแซม ฝาปิดรางระบายน้ำ ตามซอยต่าง ๆ ที่ชำรุดด้วยครับ 4. เรื่องจัดทำคำของบประมาณรายจ่ายประจำปี ขอให้ผู้บริหาร ได้ดูแผนพัฒนา 5 ปี (ปี 2561 – 2565) และกำชับแต่ละกองงาน ได้จัดทำโครงการต่าง ๆ ไว้ เริ่มตั้งแต่เดือนตุลาคม เพราะว่าเดือนพฤศจิกายน จะได้สรุปโครงการ ขอบคุณครับ

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนปลัดเทศบาล ราชการ และผู้เข้าร่วมประชุมทุกท่านค่ะ - สำหรับการปรับปรุงศูนย์วัฒนธรรมผู้ไทย ฯ เบื้องต้น เราได้ประสานกับทางผู้บริหารว่า ในช่วงที่มีการปรับปรุงซ่อมแซม ถนนลูกรังในชุมชนของเรา ก็จะขอดินมาเพื่อที่จะปรับปรุงตรงที่ตัวหนอน ทรุด ค่ะ - เรื่องการพัฒนาชุมชนในพื้นที่ต่าง ๆ ที่เราได้ดำเนินการ เบื้องต้น ก็จะเป็นงานสำนักปลัด ที่นำเอางานพัฒนาประสิทธิภาพ ของพนักงานมาจัดเป็นกิจกรรม ในเรื่องของการมีส่วนร่วมของชุมชน ซึ่งเบื้องต้นที่เราดำเนินการ ก็จะหมดภายในเดือนนี้ และล่าสุดที่เรา ดำเนินการลงพื้นที่ หมู่ 3 สำหรับปีงบประมาณถัดไป ก็จะเป็นเดือนตุลาคม ก็จะเริ่มโครงการใหม่ คงจะมีการประสาน กับทางชุมชนและท่านสมาชิกสภา ฯ ในการเข้าร่วมกิจกรรมเดือนละ 1 ครั้ง ส่วนแผนการปฏิบัติงานจะแจ้งให้ทราบต่อไปค่ะ

**ที่ประชุม รับทราบ**

ร.ต.ต.วีระชัย จำปาหาร ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ ประธานสภา ฯ

 ถ้าไม่มี ขอปิดการประชุมครับ

ปิดประชุม เวลา 12.00 น.

 (ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

 **คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) คำแปลง ศรีบัว กรรมการตรวจรายงานการประชุม

 (นายคำแปลง ศรีบัว)

 สมาชิกสภาเทศบาลตำบลโพน

 (ลงชื่อ) มานพ นามปัญญา กรรมการตรวจรายงานการประชุม

 (นายมานพ นามปัญญา)

 สมาชิกสภาเทศบาลตำบลโพน

 (ลงชื่อ) วุฒิชัย เชยชมศรี กรรมการตรวจรายงานการประชุม

 (นายวุฒิชัย เชยชมศรี)

 สมาชิกสภาเทศบาลตำบลโพน

 (ลงชื่อ) วีระชัย จำปาหาร ผู้รับรอง

 (ร.ต.ต.วีระชัย จำปาหาร)

 ประธานสภาเทศบาลตำบลโพน